钦定古今图书集成/明伦汇编/官常典/第645卷 > 《县令》
## 钦定古今图书集成/明伦汇编/官常典/第645卷 > 《县令》

《周官》有县正，各掌其县之政令而赏罚之。

四百里为县

春秋时，列国相灭，多以其地为县，则县大而郡小。故
《传》云：“上大夫受县，下大夫受郡。”

《周书·作雒篇》曰：“千百里县，县有四郡。”

县邑之长：曰“宰”，曰“尹”，曰“公”，曰“大夫。”

晋谓之“大夫” ，鲁、卫谓之“宰” ，楚谓之“令尹。”

其职一也。

孔子“为中都宰，一年，四方皆则之” ，由中都宰为司寇。

至于战国，则郡大而县小矣。故甘茂谓秦武王曰：“宜
阳大县名曰县，其实郡也。”　汉制：列侯所食县曰国；
皇太后、公主所食曰邑，有蛮夷曰道。凡县万户以上
为令，减万户为长，侯国为相，秩次亦如之。皆秦制也。
汉因之。

《汉书》曰：“凡县，大率方百里，民稠则减，稀则旷。”

成帝绥和元年，长相墨绶。哀帝《建平二年》，复黄绶。秋
冬集课，上计于所属郡国。

胡广云：“秋冬岁尽，各计县户口垦田钱粮入出，盗贼多少，上集簿丞尉以下，岁诣郡课校其功。功多尤为最者，于廷尉劳勉之，以劝其后；负多尤为殿者，于后曹别责，以纠怠慢也。” 又《汉官》曰：“明帝临观，见洛阳令车骑，意河南尹。及至而非，尤其泰盛，敕去轩绥。时偃师长治有能名，以事诣堂，因取赐之。”

下县遂以为故事

其郡有盐官、铁官、工官、都水官者，随事广狭置令、长
及丞，秩序皆如县道，无分土给均，吏

《后汉》“凡郡县出盐多者置盐官，主盐税；出铁多者置铁官，主鼓铁，有工者置工官，主税物；有水池渔利多者置官，主平水收渔利。在所诸县均差吏。”

晋制，“大县令有治绩，官报以大郡。”

《山公启事》曰：温令许奇等，并见能名，虽在职各日浅，宜显报大郡，以劝天下，诏曰：“案其资历，悉自足为郡守，各以职，职浅则宜尽其政绩，不宜速他转也。”

“不经宰县，不得入为台郎。”　宋诸县置令，铜印墨绶，
进贤两梁冠。自晋宋以后，令、长、国相皆如汉制。后魏
县置三令长。〈说在刺史篇〉孝文初制：“县令能静一县劫盗
者，兼理二县，即食其禄；能静二县者，兼理三县，三年
迁为郡守。二千石能静二郡者，兼理，至三郡亦如之”，
三年迁为刺史。太和中，次职令，其禄甚厚。

后魏孝文以北平府长史裴聿中书侍郎崔亮并清贫欲以俸禄优之乃以亮带野王令聿带温县令时人荣之。

其后令长用人益杂，但选勒旧令史为之，而缙绅之
流，耻居其位。　北齐制，县为上中下三等，每等又有
上中下之差，自上上县至下下县凡九等，然犹因循。

“《后魏》用人滥杂。至于士流耻居之。” 元文遥遂奏于

武成帝请革，乃密令搜扬世胄子弟，恐其辞诉，总召
集神虎门，宣旨慰谕而遣。自此，县令始以士人为之。

隋县。有令，有长。炀帝以大兴、长安、河南、洛阳四县

令，并增正五品。诸县皆以所管闲剧及冲要之处以
为等级。唐县有赤。〈三府共有六县〉《望》。〈七十八〉紧。〈百一十一〉上。〈四百四十六〉
中。〈三百九十六〉下。〈五百五十四〉“《六》等”之差，

京都所治为“赤县” ，京之旁邑为“畿县” ，其馀则以户口多少、资地美恶为差。

凡一千五百七十三。县令各一人。五代任官，凡龌
龊无能者，始注为县令。

故天下之邑率皆不治，甚者诛求刻剥，猥琐万状。

宋朝建隆元年，定天下诸县：“除赤畿外，有望，紧，上、中
下。”

四千户为望，三千户以上为紧，二千户以上为上，中千户以上为中，不满千户为中下，五百户以下为下。

掌“总治民政，劝课农桑，凡户口、赋役、钱谷、赈济、给纳
之事皆掌之。有孝悌行义闻于乡闾者，申州激劝，以
励风俗。”有戍兵，则兼兵马都监或监押。三年，始以朝
臣为知县，其间复参用京官或幕职为之。

朝臣知县自大理正奚屿、监察御史王祐等始。

天圣间，天下多缺官，而令选尤猥下，贪庸耄懦，为清
流所不与，而久不得调，乃为县令。人数言其病民，乃
诏为《举法》以重令选。凡知州、转运使岁举见任判司、
簿、尉，有罪非赃私有出身三考、无出身四考堪为令
者一人或二人。自是人重为令，令选稍精。庆历间，诏
天下知县，非鞫狱毋得差。政和二年，诏县令以十二
“事劝课农桑，宜各遵行，上副朝廷。”

一曰敦本业，二曰兴地利，三曰戒游手，四曰谨时候，五曰戒苟简，六曰厚蓄积，七曰备水旱，八曰戒宰牛，九曰置农器，十曰广栽植，十一曰恤苗户，十二曰无妄讼。

“自政和以来，太平盛时，人皆重内轻外，士大夫皆轻
县令之选，吏部两选不注者甚多，然后议所以增重
激劝之法。”宣和五年，县令止差六十以下人。

从利运判王敏之之请也。

靖康初，诏：“初改官必为县。”

七月，诏三省“申明旧制，今后不以堂除吏部人，凡初改官未曾实历知县者，不许别除差遣。”

绍兴七年，诏“将、寺、监丞、簿等任满，已改官人未历民
事者，各与堂除知县一次，并借绯章服。”九年，诏吏部：
“自后县令差文臣。”

臣寮奏“建炎以来始注武臣，为害甚众故也。”

乾道元年，诏“京官知县以二年为任”，虽有以更革，卒
以三年为任。

元年，诏吏部依四川专法施行，并以三十个月为任，从吏部陈之茂请。至三年，诏依旧以三年为任，九年，复以二年为任，从吏部李彦颖请，置淳熙三年为任，从王师愈之请也。

二年，御笔：“今后非两任县令，不除监察御史。初改官
人必作令，谓之须入。”绍兴初，数申严之，后或废。孝宗
在位，持之甚严。庆元初，复诏除殿试上三名、省元外，
并作邑。五年，又令试大理评事。已改官未历县人，并
令亲民一次，著为令。旧捕盗改官人，并试邑。自后虽
宰相子殿试科甲人，无不宰邑者矣。